**ເອກະສານຄູ່ມືຝຶກອົບຮົມ**

**ຄວາມຮຸນແຮງຕໍ່ເດັກໃນ ສ.ປ.ປ ລາວ**

**\*\*\*\*\*\*\*\*\*\*\*\*\*\*\*\*\*\*\*\*\***

1. **ຄວາມຮຸນແຮງຕໍ່ເດັກ**
* ***ຄວາມຮຸນແຮງຕໍ່ເດັກ ( ເດັກຍິງ ແລະ ເດັກຊາຍ )ແມ່ນຫຍັງ*** ?

ແມ່ນທຸກການກະທໍາທີ່ສະແດງອອກໃນຮູບແບບທາງເພດ ແລະ ຮູບແບບການ ຂົ່ມເຫັງທີ່ອາດນໍາໄປສູ່ການເຊື່ອມ ເສຽຊື່ສຽງ ແລະການແບ່ງແຍກທາງສັງຄົມ ເຊິ່ງມີຜົນກະທົບ:

1. **ທາງດ້ານຮ່າງກາຍ:** ການໃຊ້ກໍາລັງໂດຍເຈະຕະນາທີ່ເຮັດໃຫ້ເກີດຄວາມເສຍຫາຍ, ບາດເຈັບ, ເສຽອົງຄະ ຫລືເສຽຊີວິດ. ສະແດງອອກ: ການຕົບ, ຕີ, ເຕະ, ຊົກ, ຄູດ, ຍູ້, ຈັບໂຍນ, ກະຊາກ, ກັດ, ອັດປາກ ອັດ ດັງເຮັດໃຫ້ຫາຍໃຈບໍ່ອອກ, ຈັບສັ່ນ, ເອົາໄຟຈູດ, ໃຊ້ອາວຸດທໍາຮ້າຍ.
2. **ທາງເພດ:** ແມ່ນຄວາມຮຸນແຮງທີ່ມີລັກສະນະທາງເພດຂອງບຸກຄົນໜຶ່ງຕໍ່ບຸກຄົນໜຶ່ງ ທັງຍິງ ຫລື ຊາຍ ໂດຍບໍ່ໄດ້ຮັບອະນຸຍາດ ຫລື ເປັນໄປບໍ່ໄດ້ທີ່ຈະໄດ້ຮັບອະນຸຍາດຕໍ່ຜູ່ເປັນເດັກ, ຄົນເສຽຈິດ, ເມົາເຫລົ້າ ຫລື ເມົາຢາເສບຕິດ.ຮູບແບບຄວາມຮຸນແຮງທາງເພດມີ: ຂົ່ມຂືນ, ການພະຍາຍາມຂົ່ມຂືນ, ການເວົ້າ ຫລື ສໍາ ພັດລັກສະນະທາງເພດ ເຊິ່ງຜູ່ຟັງ ຫລືຜູ່ຖືກສໍາພັດບໍ່ຕອ້ງການ, ການບັງຄັບໃຫ້ຄ້າປະເວນີ, ການສົ່ງ ຕໍ່ຈາກ ບຸກຄົນໜຶ່ງໃຫ້ບຸກຄົນອື່ນ ເພືອ່ຂູດຮີດທາງເພດ, ການໃຊ້ເງິນ ຫລື ຊັບສິນ ເພື່ອເພືອ່ແລກປ່ຽນກັບການ ຮ່ວມເພດ, ການທາລຸນ, ຜ່ານສື່ລາມົກອານາຈານ, ການສື່ສານຫລອກລວງທາງເພດ ( *ຮູບພາບ, ຮູບເງົາ, ປຶ້ມ ແລະ ສື່ອື່ນໆທີ່ສະແດງ ຫລືກ່າວເຖິງການມີເພດສໍາພັນ ຫລື ການປະເປືອຍສ່ວນຕອ້ງຫ້າມຂອງຮ່າງ ກາຍຂອງເດັກທີ່ພາໃຫ້ເກີດ ຄວາມຮູ້ສຶກ ແລະ ອາລົມທາງເພດກັບເດັກ* ).
3. **ທາງຈິດໃຈ:** ແມ່ນການກະທໍາທີ່ສົ່ງຜົນກະທົບຕໍ່ຈິດໃຈຂອງເດັກ ເຊັ່ນ: ປອ້ຍ, ດ່າ, ການເຮັດໃຫ້ເສຽ ໜ້າ, ການບໍ່ເອົາໃຈໃສ່ຕໍ່ເດັກ, ການແຍກເດັກອອກຈາກຄອບຄົວ-ໝູ່ເພື່ອນ, ບອກເດັກວ່າເຂົາບໍ່ມີຄ່າ-ບໍ່ມີຄົນ ຮັກເຂົາ, ມີເຈຕະນາເຮັດໃຫ້ເດັກເສຽໃຈ ຫລື ຮູ້ສຶກອາຍ, ຜູ່ໃຫຍ່ຂົ່ມເຫັງເດັກ ຫລື ເດັກດ້ວຍກັນ.
* ***ການລະເລີຍແມ່ນຫຍັງ?***

ແມ່ນການປະຖິ້ມ, ບໍ່ສາມາດໃຫ້ການສຶກສາ, ບໍ່ສາມາດຕອບສະໜອງອາຫານ, ທີ່ພັກອາໄສ, ເຄື່ອງນຸງຫົ່ມ ແລະ ການປິ່ນປົວສຸຂະພາບທີ່ຈໍາເປັນໃຫ້ແກ່ເດັກ (*ເຊັ່ນ:ພໍ່, ແມ່, ຜູ່ປົກຄອງ-ຜູ່ດູແລ ບໍ່ສາມາດຕອບສະໜອງວາມຕອ້ງການ ທາງຮ່າງກາຍ ແລະ ຈິດໃຈຂອງເດັກ, ບໍ່ສາມາດປົກປອ້ງເດັກຈາກອັນຕະ ລາຍ ຫລື ໃຫ້ການປິ່ນປົວສຸຂະພາບ, ບໍ່ຂຶ້ນ ທະບຽນການເກີດໃຫ້ເດັກ*)

* ***ສະຖານທີ່ເກີດຄວາມຮຸນແຮງ:***

ຄວາມຮຸນແຮງສາມາດເກີດຂຶ້ນໃນຄອບຄົວ ( *ພໍ່-ແມ່,ຜົວ, ພໍ່ລ້ຽງ-ແມ່ລ້ຽງ, ຜູ່ປົກຄອງ, ອ້າຍ, ເອື້ອຍ, ນອ້ງ, ສະມາຊິກໃນຄອບຄົວ* ), ໂຮງຮຽນ ( *ຄູ-ອາຈານ, ເດັກດ້ວຍກັນ* ), ສະຖານທີ່ໃຫ້ການດູແລເດັກ ( *ຜູ່ລ້ຽງເດັກ* ), ສະຖານທີ່ຍຸຕິທໍາ ( *ເຈົ້າໜ້າທີ່ປະຕິບັດກົດໝາຍ ເຊັ່ນ: ເຈົ້າໜ້າທີ່ສືບ ສວນ-ສອບສວນ, ເຈົ້າໜ້າທີ່ຄຸມຂັງ* ), ສະຖານທີ່ເຮັດວຽກ ( *ຫົວໜ້າ, ເພືອ່ນຮ່ວມງານ* ) ແລະ ໃນຊຸມຊົນ ( *ພາຍໃນບ້ານ, ຕະຫລາດ, ງານບຸນຕ່າງໆ* . . .).

* ***ຜົນກະທົບຈາກຄວາມຮຸນແຮງຕໍ່ເດັກ ( ເດັກຍິງ, ເດັກຊາຍ ):***
1. ສົ່ງຜົນກະທົບຕໍ່ການພັດທະນາທາງຮ່າງກາຍ, ອາລົມ, ການປະພຶດ, ແນວຄິດ, ການເຂົ້າສັງຄົມ.
* ຄວາມຮຸນແຮງສ່ົງຜົນກະທົບຕໍ່ການພັດທະນາຂອງສະໝອງ, ຄວາມສາມາດໃນການຮຽນຮູ້ ອາດນໍາໄປສູ່ ບັນຫາທາງພຶດຕິກໍາ ແລະ ອາລົມຕ່າງໆຂອງເດັກ (*ບໍ່ສະຫລາດ, ຮຽນໜັງສືບໍ່ເກ່ງ, ມັກປະພຶດມີຄວາມສ່ຽງ ສູງໃນເວລາໄວໜຸ່ມເຊັ່ນ: ດຶ່ມເຫລົ້າ, ເສບຢາເສບຕິດ, ຮ່ວມເພດກັບຫລາຍຄົນ ແລະ ມີພຶດຕິກໍາທາງເພດ ທີ່ບໍ່ປອດໄພ ກາຍເປັນຜູ່ກະທໍາຜິດຕໍ່ກົດໝາຍ, ມີນິໄສແຂງກະດ້າງ, ບໍ່ຍອມຮັບຄໍາສັ່ງສອນຈາກຜູ່ໃຫຍ່* ).
* ມີຄວາມສ່ຽງທາງດ້ານສຸຂະພາບ ກາຍເປັນພະຍາດຊໍາເຮື້ອແຕ່ນອ້ຍຈົນໃຫຍ່ (ໂລກຫົວໃຈ, ມະເຮັງ, ພະ ຍາດປອດຊໍາເຮື້ອ, ພະຍາດຕັບ, ອໍາມະພາດ, ເບົາຫວານ, ໂລກອວ້ນ, ຄວາມດັນເລືອດສູງ, ໄຂມັນໃນ ເລືອດສູງ . . .)
* ຄວາມກົດດັນທີ່ເກີດຈາກການທາລຸນເປັນເວລາດົນນານ ເຮັດໃຫ້ມີອາການກັງວົນ, ມີອາລົມໂສກເສົ້າ, ພະ ຍາຍາມຂ້າຕົວຕາຍ,ຮັບຮູ້ຊ້າ, ບໍ່ມີສະມາທິ, ຄວາມຈໍາສັ້ນ ເຮັດໃຫ້ຜົນການຮຽນຫລຸດລົງ , ຮຽນຄ້າງຫອ້ງ ແລະ ປະລະການຮຽນ.
* ເດັກຖືກເຄາະຮ້າຍຈາກຄວາມຮຸນແຮງທາງເພດ ອາດຖືພາກອ່ນໄວອັນຄວນ, ຕິດເຊື້ອພະຍາດທາງເພດສໍາ ພັນ ລວມທັງເຊື້ອໂລກເອດສ.
* ເດັກຜູ່ທີ່ໄດ້ເຫັນ ຫລືເປັນຜູ່ເຄົາະຮ້າຍຈາກຄວາມຮຸນແຮງຕັ້ງແຕ່ເດັກມີທ່າອ່ຽງສູງທີ່ຈະກາຍເປັນຜູ່ຖືກ ເຄາະຮ້າຍ ຫລື ເປັນຜູ່ກະທໍາຄວາມຮຸນແຮງເວລາເປັນຜູ່ໃຫຍ່.

ຄວາມຮຸນແຮງມີຜົນກະທົບຕໍ່ເດັກ, ຄອບຄົວ, ເສດຖະກິດ ແລະ ສັງຄົມກໍ່ຄືການພັດທະນາປະເທດຊາດ ເປັນຕົ້ນ ແມ່ນ ເດັກບໍ່ສໍາເລັດການສຶກສາ ເຮັດໃຫ້ສູນເສຽປະສິດທິພາບຂອງການຜະລິດ, ເຮັດໃຫ້ຄົນເສຽອົງຄະ ຄຸນນະພາບ ຊີວິດຕໍ່າລົງ, ເພີ່ມລາຍຈ່າຍສໍາລັບຂະແໜງສາທາລະນະສຸກ (ການປິ່ນປົວ, ຟື້ນຟູຜູ່ຖືກເຄົາຮ້າຍຈາກຄວາມຮຸນແຮງ ), ສະຫວັດດີການ-ສັງຄົມ ( ພະນັກງານຂາດວຽກ, ອັດຕາການຜະລິດຕໍ່າ ), ລະບົບຍຸຕິທໍາ ເພືອ່ແກ້ໄຂອາສະຍາກໍາເພີ່ມ ຂຶ້ນ ( ຄ່າໃຊ້ຈ່າຍສໍາລັບການຈັບກຸມ, ດໍາເນີນຄະດີ),

* ***ປັດໄຈທີ່ເຮັດໃຫ້ເກີດຄວາມຮຸນແຮງມີຫຍັງແດ່?***
1. **ບຸກຄົນ:**
* ພົວພັນກັບອາຍຸ ແລະ ຄວາມສາມາດໃນການພັດທະນາຂອງເດັກ: ຖືກຂົ່ມຂືນ ແລະ ຍອມຢູ່ໃຕ້ອໍານາດ ຂອງຜູ່ໃຫຍ່ໄດ້ງ່າຍ, ທັກສະການເຈລະຈາຍັງຕໍ່າ, ຂາດປະສົບການໃນການຄາດຄະເນຄວາມຮ້າຍແຮງທີ່ ຈະເກີດຂຶ້ນ, ຄວາມດອ້ຍກວ່າທາງເພດ, ເຜົ່າ, ຄວາມພິການ ແລະ ສະຖານະພາບທັງສັງຄົມ.
1. **ຄອບຄົວ:**
* ຄວາມທຸກຍາກ ( ມີລາຍຮັບຕໍ່າ ), ຜູ່ປົກຄອງມີລະດັບການສຶກສາຕໍ່າ, ຂາດຄວາມຮູ້ດ້ານວິຊາຊີບ ແລະ ສີມືແຮງງານ, ໃນຄອບຄົວມີສະມາຊິກຫລາຍຄົນ, ການແບ່ງແຍກອອກຈາກສັງຄົມ, ການພັດພາກຈາກ ຄອບຄົວ, ຜູ່ປົກຄອງມີຄວາມກົດດັນ, ພໍ່-ແມ່ໃຊ້ຄວາມຮຸນແຮງ ເພືອ່ສັ່ງສອນລູກ. ເດັກພົບເຫັນພໍ່-ແມ່ໃຊ້ຄວາມຮຸນແຮງຕໍ່ກັນ.
1. **ສັງຄົມ:**

ແມ່ນປັດໄຈພື້ນຖານທີ່ສະໜັບສະໜູນ ແລະ ສົ່ງເສີມໃຫ້ມີການໃຊ້ຄວາມຮຸນແຮງຕໍ່ເດັກ ( *ເດັກຍິງ, ເດັກຊາຍ* ) ແລະ ທັງເປັນປັດໄຈພື້ນຖານ ເພືອ່ປົກປອ້ງເດັກຈາກຄວາມຮຸນແຮງເຊັ່ນດຽວກັນ. ບາງທອ້ງຖິ່ນຍອມຮັບ ການໃຊ້ ຄວາມຮຸນແຮງຕໍ່ເດັກເປັນເລື່ອງທໍາມະດາ

ຄວາມບໍ່ສະເໝີພາບລະຫວາ່ງຍິງ-ຊາຍ: ພົບເຫັນໃນຫລາຍດ້ານ ເຊັນ: ດ້ານການເມືອງ, ເສດຖະກິດ, ສາສະໜາ, ສະຖານທີ່ເຮັດວຽກ, ສື່ມວນຊົນ, ວັດທະນະທໍາ-ຮີດຄອງປະເພນີ.

1. **ເສດຖະກິດ:**

ຄວາມທຸກຍາກ, ຄວາມບໍ່ສະເໝີພາບ ແລະ ການແບ່ງແຍກທາງສັງຄົມພາໃຫ້ເກີດຄວາມຮຸນແຮງ ແລະ ຄວາມ ບໍ່ສະຫງົບ ເຊັ່ນ: ຊຸມຊົນຂາດວຽກເຮັດງານທໍາສູງ, ບໍ່ມີຄວາມເປັນລະບຽບຮຽບຮອ້ຍ, ຂາດການບໍລິການ ແລະ ເງື່ອນໄຂເອື້ອອໍາ ນວຍ ( *ທາງປ່ຽວ, ທາງໄກ, ທາງບໍ່ມີໄຟຟ້າ* ), ຂາດໂອກາດດ້ານເສດຖະກິດ.

*ດ້ານເສດຖະກິດຄວາມຮຸນແຮງຕໍ່ເດັກມັກເກີດຂຶ້ນໃນຮູບແບບການເຄືອ່ນຍ້າຍແຮງງານເດັກນັບທັງພາຍໃນ ແລະ ຕ່າງປະເທດ ເພືອ່ການຄ້າມະນຸດ ເຊັ່ນ: ຖືກຫລອກໄປເປັນຄົນໃຊ້ໃນ ເຮືອນ, ຖືກບັງຄັບຂາຍປະເວນີ, ຖືກຂູດຮີດແຮງ ງານໃນຂະແໜງກະສິກໍາ, ອຸດສາຫະກໍາ.*

1. **ວັດທະນະທໍາ ແລະ ຮີດຄອງປະເພນີ:**

ວັດທະນະທໍາ, ຮີດຄອງປະເພນີລາວຍັງມີຄວາມເຊື່ອທີ່ມີອິດທິພົນກັບຄວາມຮຸນແຮງຕໍ່ເດັກໃນ ສ.ປ.ປ.ລາວມີ:

* ຖືວ່າເພດຊາຍມີຄວາມສໍາຄັນກວ່າເພດຍິງ ຈຶ່ງກາຍ ເປັນການສ້າງເງືອ່ນໄຂ ໃຫ້ເພດຊາຍເຊືອ່ວ່າເຂົາມີສິດ ອໍານາດເໜືອກວ່າເພດຍິງ ລວມທັງການໃຊ້ຄວາມ ຮຸນແຮງໃນ ຮູບການຕ່າງໆຕໍ່ເພດທີ່ດອ້ຍກວ່າ.
* ສະຖານະພາບໃນສັງຄົມ ແລະ ຄອບຄົວ ເດັກຍັງຕໍ່າກວ່າຜູ່ໃຫຍ່ ແລະ ເດັກຕອ້ງເຮັດຕາມຄວາມຕອ້ງການ ຂອງພໍ່-ແມ່, ຄູ-ອາຈານ, ຜູ່ນໍາທາງສາສະໜາ, ເຖົ້າ-ແກ່ ແລະອໍານາດການປົກຄອງຕ່າງໆ.
* ຄວາມຮຸນແຮງທາງດ້ານຮ່າງກາຍໄດ້ຍອມຮັບວ່າເປັນວິທີການອົບຮົມສັ່ງສອນ.
* ພໍ່-ແມ່ ມີໜ້າທີ່ລ້ຽງລູກ, ເຮັດວຽກບ້ານການເຮືອນ ເປັນບັນທັດຖານທີ່ບໍ່ມີຄວາມສະເໝີພາບ ຂາດການ ສົ່ງເສີມບົດບາດຍິງ-ຊາຍ ທັງເປັນເງືອ່ນໄຂຍູ້ດັນໃຫ້ເກີດມີຄວາມຮຸນແຮງ.
* ຄວາມຮຸນແຮງທາງເພດ ເປັນຕົ້ນແມ່ນການຂົ່ມຂືນເປັນສິ່ງທີ່ເຮັດໃຫ້ຜູ່ຖືກເຄາະຮ້າຍ ແລະຄອບຄົວ ອັບອາຍ, ປິດບັງ ເປັນອຸປະສັກໃນການຊ່ວຍເຫລືອ, ຟື້ນຟູສຸຂະພາບ, ຈິດໃຈເດັກທີ່ຖືກເຄາະຮ້າຍໃຫ້ໄດ້ ຮັບຄວາມເປັນທໍາ.
* ເດັກຍິງມີເພດສໍາພັນກັບຜູ່ບໍ່ແມ່ນຄູ່ຄອງເປັນພຶດຕິກໍາເຊື່ອມເສຽຊື່ສຽງໃນສັງຄົມ ແລະຜິດສິນທໍາ ແຕ່ ເດັກຊາຍ, ພໍ່ ທີ່ມີພຶດຕິກໍາດຽວກັນພັດສັງຄົມຍອມຮັບໄດ້. ດ່ັງນັ້ນ ຈຶ່ງເວົ້າໄດ້ວ່າ*ເພດຍິງ ແລະ ເພດຊາຍ ມີການກະທໍາ ຜິດຕໍ່ກົດໝາຍໃນສະຖານດຽວກັນ ສັງຄົມຍັງຕີລາຄາ ເພດຍິງມີຄວາມຜິດທີ່ ຮ້າຍແຮງ ກວ່າເພດຊາຍ*.
* ການຍອມຮັບການລົງໂທດຢູ່ໂຮງຮຽນດ້ານການຂ້ຽນ ຕີ.
1. **ການປອ້ງກັນ ແລະ ແກ້ໄຂຄວາມຮຸນແຮງ:**

ແມ່ນໜ້າທີ່ຂອງໝົດທຸກຄົນ, ຄອບຄົວ, ສັງຄົມ, ຊຸມຊົນ, ການຈັດຕັ້ງແຕ່ລະຂັ້ນ, ຮຽກຮອ້ງໃຫ້ມີການປະສານ ງານກັບຫລາຍຂະແໜງການ ເພືອ່ໃຫ້ເດັກໄດ້ຮັບການປົກປອ້ງ. ສະນັ້ນບຸກຄົນ, ຄອບຄົວ, ສັງຄົມຕອ້ງມີຄວາມເຂົ້າໃຈ ຢ່າງຖືກຕອ້ງວ່າ ຄວາມຮຸນແຮງຕໍ່ເດັກບໍ່ແມ່ນບັນຫາສ່ວນຕົວ ແລະ ກໍ່ເປັນວຽກງານທີ່ຕອ້ງເອົາໃຈໃສ່ປະຕິບັດໃນພຶດຕິ ກໍາຕົວຈິງ ເປັນຕົ້ນແມ່ນ ການ ແກ້ໄຂບັນຫາວັດທະນະທໍາ, ຮີດຄອງປະເພນີລາວທີ່ມີຄວາມເຊື່ອຖືທີ່ມີອິດທິພົນກັບ ຄວາມຮຸນແຮງຕໍ່ເດັກ, ຄວາມບໍ່ສະເໝີພາບລະຫວາ່ງຍິງ-ຊາຍ, ສ້າງລະບົບປົກປອ້ງເດັກ ເຊັ່ນ: ຕານ່າງປົກປອ້ງເດັກຂັ້ນ ບ້ານ, ຕານ່າງໃຫ້ຄໍາປຶກສາແມ່ຍິງ ແລະ ເດັກຂັ້ນບ້ານ ເພືອ່ບໍລິການໃຫ້ຄໍາປຶກສາແກ່ແມ່ຍິງ ແລະ ເດັກ, ຕານ່າງປົກ ປອ້ງເດັກໃນຊຸມຊົນ ເພື່ອບໍລິການໃຫ້ຄໍາປຶກສາດ່ວນແກ່ໄວໜຸ່ມ. ສ້າງຕັ້ງຄະນະກໍາມາທິການ ເພືອ່ຄວາມກ້າວໜ້າຂອງ ແມ່ຍິງແຫ່ງຊາດ ( 1992 ), ຫອ້ງການກອງເລຂາຄະນະກໍາມາທິການສົ່ງເສີມຄວາມກ້າວໜ້າແມ່ຍິງ ວຽກແມ່ ແລະ ເດັກຂັ້ນແຂວງ-ເມືອງ.

**ຂອບວຽກດ້ານກົດໝາຍກ່ຽວກັບຄວາມຮຸນແຮງຕໍ່ເດັກ**

ລັດຖະບານ ສ.ປ.ປ.ລາວ ໄດ້ວາງນະໂຍບາຍການປົກປອ້ງເດັກ ໂດຍການກໍານົດນິຕິກໍາ, ກົດໝາຍທີ່ພົວພັນເຖິງ ການ ປົກປອ້ງແມ່ຍິງ ແລະ ເດັກ ໂດຍມີຈຸດປະສົງໃຫ້ປະເທດໄດ້ຮັບການພັດທະນາບັນລຸຕາມຄາດໝາຍເຊັ່ນ:

1. ລັດຖະທໍາມະນູນແຫ່ງ ສ.ປ.ປ.ລາວ ( ປີ 2003 ) ໄດ້ກໍາ່ນົດກ່ຽວກັບ ການປົກປອ້ງຂອງລັດຕໍ່ປະຊາຊົນລາວ ທຸກຄົນຈາກໄພອັນຕະລາຍ “ **ຫ້າມທຸກການກະທໍາແບບອາຍາສິດ ແລະ ຂົ່ມຂູ່ອັນຈະກໍ່ຄວາມເສຽຫາຍເຖິງ ກຽດສັກສີ, ຮ່າງການ, ຊີວິດຈິດໃຈ ແລະ ຊັບສົມບັດຂອງປະຊາຊົນ** “
2. ກົດໝາຍວ່າດ້ວຍ ການປົກປອ້ງສິດ ແລະ ຜົນປະໂຫຍດຂອງເດັກ ( ປີ 2006 ) ໄດ້ນິຍາມ ຫລັກການ, ກົດລະບຽບ ແລະມາດຕາະການກ່ຽວກັບ ການຄຸ້ມຄອງ, ຕິດຕາມ, ກວດກາ ແລະ ກວດສອບການຈັດຕັ້ງປະຕິ ບັດວຽກງານການປົກປອ້ງສິດທິ ແລະ ຜົນປະຟຫຍດຂອງເດັກ. ກົດໝາຍດ່ັງກ່າວຍັງລວມເອົາບັນດາມາດ ຕະການດ້ານກົດໝາຍໃນການລົງໂທດຜູ່ລ່ວງລະເມີດເດັກ ເພືອ່ຮັບປະກັນໃຫ້ເດັກມີສຸຂະພາບທີ່ດີທາງດ້ານ ຮ່າງກາຍ, ສິນທໍາ ແລະທາງດ້ານຈິດໃຈຢ່າງເຕັມສ່ວນ.
3. ກົດໝາຍວ່າດ້ວຍ ການພັດທະນາ ແລະ ປົກປອ້ງແມ່ຍິງ ( 2005 ) ໄດ້ລວມເອົາບັນດາບັນຍັດຕ່າງໆ ເພືອ່ ລຶບລ້າງທຸກຮູບແບບການແບ່ງແຍກຕໍ່ກັບເພດຍິງ ແລະ ເພື່ອປອ້ງກັນ ແລະ ຕ້ານການຄ້າຂາຍແມ່ຍິງ ແລະ ເດັກ ພອ້ມທັງຕ້ານຄວາມຮຸນແຮງໃນຄອບຄົວ. ອີງຕາມກົດໝາຍດັ່ງກ່າວ ແມ່ຍິງ ແລະ ເດັກທີ່ເປັນຜູ້ເຄາະ ຮ້າຍຈາກຄວາມຮຸນແຮງໃນຄອບຄົວມີສິດຂໍຄວາມຊ່ວຍເຫລືອ ແລະ ມີສິດລາຍງານຕໍ່ເຈົ້າໜ້າທີ່ຕໍາຫລວດ ເພືອ່ຂໍຄວາມຊ່ວຍເຫລືອ ແລະ ມີສິດລາຍງານຕໍ່ເຈົ້າໜ້າທີ່ຕໍາຫລວດ ເພື່ອຊ່ວຍແກ້ໄຂຕາມລະບຽບ ແລະ ກົດໝາຍທີ່ໄດ້ກໍານົດໄວ້.
4. ກົດໝາຍຄອບຄົວ ( 2008 ) ໄດ້ອ້າງອີງສະເພາະກ່ຽວກັບ ຄວາມຮຸນແຮງຂອງພໍ່ ແມ່ຕໍ່ເດັກ ແລະ ໄດ້ລະບຸວ່າ “ ຖ້າພໍ່-ແມ່ຫາກບໍ່ປະຕິບັດພັນທະຂອງຕົນໃນການສຶກສາອົບຮົມລູກ, ໃຊ້ສິດໃນການເປັນພໍ່ ແມ່ເກີນຂອບ ເຂດ, ໃຊ້ການກະທໍາຕໍ່ລູກຢ່າງໂຫດຮ້າຍ, ໃຊ້ສິ່ງຫຍາບຊ້າ ແລະ ບໍ່ຈົບງາມຕໍ່ລູກແລ້ວ ຜູ່ກ່ຽວຈະຖືກສານປົດ ສິດໃນການເປັນພໍ່ ແມ່ ຕາມມາດຕາ 32 “ ແຕ່ປະເພດຄວາມຮຸນແຮງທີ່ສາມາດປົດສິດໃນການເປັນພໍ່ ແມ່ບໍ່ ໄດ້ຖືກລະບຸໄວ້.
5. ກົດໝາຍອາຍາ, ກົດໝາຍດໍາເນີນຄະດີອາຍາ, ກົດໝາຍແຮງງານທີ່ພົວພັນເຖິງການຄ້າ ແລະ ຂູດຮີດທາງ ເພດເດັກ ( ມາດຕາ 41 ວ່າດ້ວຍການຮັບເອົາແຮງງານເດັກ ).

**ການປະຕິບັດພັນທະໃນລະດັບພາກພື້ນ ລັດຖະບານແຫ່ງ ສ.ປ.ປ.ລາວ** ໄດ້ລົງນາມໃນຖະແຫລງການ ອາຊຽ່ນກ່ຽວ ກັບການລຶບລ້າງຄວາມຮຸນແຮງຕໍ່ແມ່ຍິງ ແລະ ເດັກ ( 2013 ) ຊຶ່ງຊຸກຍູ້ບັນດາປະເທດສະມາຊິກໃຫ້ລາຍງານກ່ຽວກັບ ຄວາມຄືບໜ້າໃນການຈັດຕັ້ງປະຕິບັດວຽກງານລຶບລ້າງຄວາມຮຸນແຮງຕໍ່ແມ່ຍິງ ແລະ ເດັກ.

ສ.ປ.ປ.ລາວ ໄດ້ໃຫ້ສັດຕະຍາບັນ/ເຂົ້າຮ່ວມເປັນພາຄີມີຄື:

1. ສົນທິສັນຍາວ່າດ້ວຍສິດທິເດັກ ( 1991 )
2. ສົນທິສັນຍາເພີ່ມເຕີມສະບັບທໍາອິດຕໍ່ສົນທິສັນຍາວ່າດ້ວຍສິດທິເດັກ ວ່າດ້ວຍ ການຫ້າມເອົາເດັກເຂົ້າມາມີ ສ່ວນຮ່ວມໃນຄວາມຂັດແຍ່ງທາງກໍາລັງອາວຸດ ( 2006 )
3. ສົນທິສັນຍາເພີ່ມເຕີມສະບັບທີສອງ ຕໍ່ສົນທິສັນຍາວ່າດ້ວຍ ສິດທິເດັກ ວ່າດ້ວຍ ການຫ້າມຂາຍເດັກ, ການຄ້າ ປະເວນີເດັກ ແລະ ສື່ລາມົກອານາຈານເດັກ ( 2006 )
4. ສົນທິສັນຍາວ່າດ້ວຍ ການລຶບລ້າງທຸກຮູບການຈໍາແນກຕໍ່ແມ່ຍິງ ( 1981 )
5. ເຂົ້າເປັນພາຄີສົນທິສັນຍາແຮງງານສາກົນ ເລກທີ 138 ວ່າດ້ວຍການກໍານົດອາຍຸຕໍ່າສຸດໃນການເຮັດວຽກ ແລະ ສົນທິສັນຍາຂອງອົງການແຮງງານສາກົນເລກທີ 182 ວ່າດ້ວຍການເກືອດຫ້າມ ແລະ ການປະຕິບັດການ ຢ່າງຮີບດ່ວນ ເພືອ່ລຶບລ້າງຮູບແບບທີ່ຮຸນແຮງທີ່ສຸດຂອງການໃຊ້ແຮງງານເດັກ ( 2005 )
6. ອະນຸສັນຍາເພີ່ມເຕີມຕໍ່ສົນທິສັນຍາ
7. ລັດຖະບານ ສ.ປ.ປ ລາວ ໄດ້ລົງນາມ ແລະ ເປັນພາຄີຂອງສົນທິສັນຍາວ່າດ້ວຍ ການຕ້ານກໍ່ອາສະຍາກໍາຂ້າມ ຊາດທີ່ມີການຈັດຕັ້ງຂອງອົງການສະຫະປະຊາຊາດ ແລະອິນຸສັນຍາວ່າດ້ວຍການສະກັດກັ້ນ, ການປາບປາມ ແລະ ລົງໂທດການຄ້າມະນຸດ ໂດຍສະເພາະແມ່ຍິງ ແລະເດັກ ( 2003 ).